**1.ชื่อเรื่อง :** พฤติกรรมของเกษตรกรในการกำจัดศัตรูพืชด้วยการใช้สารเคมี ในเขตรับผิดชอบ รพ.สต.บ้านตูม ตำบลบัวบาน อำเภอยางตลาด จังหวัดกาฬสินธุ์ ปี ๒๕๖๐

**2.ชื่อผู้วิจัย :** นางสาวยุภาพร คำยศ ตำแหน่ง เจ้าพนักงานสาธารณสุข

**หน่วยงาน :** โรงพยาบาลส่งเสริมสุขภาพตำบลบ้านตูมตำบลบัวบาน อำเภอยางตลาด จังหวัดกาฬสินธุ์

**ปีที่จัดทำ :** ปี 2560

**3.หลักการและเหตุผล :**

ปัจจุบันสารเคมีป้องกันกำจัดศัตรูพืชได้เข้ามามีบทบาทอย่างยิ่งในการรักษาและเพิ่มผลผลิตทาง เกษตรกรรม เนื่องจากประเทศไทยอยู่ในระหว่างการพัฒนาในทุก ๆ ด้าน ทั้งทางด้านเศรษฐกิจ สังคม และความมั่นคงทางการเมือง ด้วยเหตุนี้เกษตรกรของประเทศจึงมีความจำเป็นที่จะต้องแสวงหาวิธีการที่จะทำให้ผลผลิต ทางการเกษตรสูงขึ้นทุกวิถีทาง สารเคมีป้องกันกำจัดศัตรูพืชจึงถูกเกษตรกรนำมาใช้โดยไม่จำกัดขอบเขต ทั้งในรูปของปริมาณการใช้การซื้อหาที่ทำได้อย่างเสรีการน าสารเคมีป้องกันและกำจัดแมลงศัตรูพืชมาใช้นั้น หากมีการใช้ อย่างไม่ถูกต้องแล้วจะก่อให้เกิดโทษต่อผู้ใช้ผู้บริโภค และสิ่งแวดล้อมต่าง ๆโดยพบว่ามีผู้ป่วยอันเกิดจากการแพ้ สารเคมีป้องกันและกำจัดแมลงศัตรูพืชโดยเฉพาะเกษตรกร มีแนวโน้มเพิ่มขึ้นเรื่อย ๆ

โรงพยาบาลส่งเสริมสุขภาพตำบลบ้านตูม ตำบลบัวบาน อำเภอยางตลาด จังหวัดกาฬสินธุ์ ได้ตระหนักถึงความจำเป็นในการจัดกิจกรรมเพื่อดูแลเกษตรกรในชุมชน ใน ประชากรเขตรับผิดชอบของ รพ.สต.บ้านตูม โดยการดำเนินงานในกิจกรรม การสำรวจข้อมูลเบื้องต้น การสัมภาษณ์ด้วยการประเมินความเสี่ยง การเจาะเลือดตรวจ คัดกรอง เพื่อสืบค้นความผิดปกติในระยะเริ่มแรกป้องกันและลดความสูญเสียจากผลกระทบที่อาจเกิดขึ้น โดยการร่วมมือกับภาคีเครือข่ายทุกภาคส่วนที่เกี่ยวข้อง

**4.วัตถุประสงค์ :**

เพื่อศึกษาพฤติกรรมเกษตรกรในการใช้สารเคมีกำจัดศัตรูพืช และการปฏิบัติตัวในขณะทำงาน

**5.กลุ่มเป้าหมาย :**

1.ประชากรที่ใช้ในการศึกษาครั้งนี้ คือ ประชาชน กลุ่มอายุ 15-60 ปี ในเขตพื้นที่ รพ.สต.บ้านตูม โดยมีคุณสมบัติดังนี้

- ผ่านการคัดกรอง ตามแบบคัดกรองสำนักโรคจากการประกอบอาชีพและสิ่งแวดล้อมกรมควบคุมโรค กระทรวงสาธารณสุข

- ผู้มีผลการคัดกรองอยู่ในกลุ่มเสี่ยง มีผลการตรวจไม่ปลอดภัย

**6.เครื่องมือ :**

ชนิดและลักษณะเครื่องมือ การศึกษาครั้งนี้ใช้แบบสัมภาษณ์สำนักโรคจากการประกอบอาชีพและสิ่งแวดล้อม กรมควบคุมโรค กระทรวงสาธารณสุขโดยผู้ศึกษา ประกอบด้วย 3 ส่วน ดังนี้

ส่วนที่ 1 ข้อมูลทั่วไป ถามเพศ อายุ งานอาชีพหลัก

ส่วนที่ 2 พฤติกรรมการใช้สารเคมีกำจัดศัตรูพืช และการปฏิบัติตัวในขณะทำงาน

ส่วนที่ 3 ผลการเจาะเลือดตรวจคัดกรอง

**7.ขั้นตอนการดำเนินงาน :**

1. จัดประชุมผู้เกี่ยวข้องในการมีส่วนร่วมสนับสนุนการดำเนินการ

2. ถ่ายทอดความรู้แก่อาสาสมัครสาธารณสุขประจำหมู่บ้านและผู้ที่เกี่ยวข้องให้มีส่วนร่วมในการดูแล สุขภาพเกษตรกร

3.จัดกิจกรรมดูแลสุขภาพเชิงรุก ประกอบด้วย

3.1 คัดกรองเกษตรกรกลุ่มเสี่ยงจากการใช้สารเคมีกำจัดศัตรูพืช

3.2 เจาะเลือดเกษตรกลุ่มเสี่ยง

3.3 สถานบริการสาธารณสุขให้สุขศึกษา ปรับเปลี่ยนพฤติกรรมเกษตรกรกลุ่มเสี่ยงในรายที่ผลการตรวจไม่ปลอดภัย ทั้งรายบุคคล/รายกลุ่ม